text: Politiet søger vidner til brand
  15 januar 2018 kl. 20.52
  Politiet formoder, at en brand i en bygning på Ny Erlevvej i Haderslev er påsat.
  Politiet fik sent på eftermiddagen mandag en melding om, at der kom kraftig sort røg ud af vinduet på en bygning på Ny Erlevvej i Haderslev.
  Bygningen har tidligere huset en McDonalds, men den bruges nu som en slags uofficiel varmestue for nogle af områdets unge. Politiet mener, at nogle har været inde i løbet af eftermiddagen og sat ild til noget papir, der lå på 1.salen. Der er ikke sket nævneværdige skader på bygningen, men politiet vil gerne høre fra vidner.
  Branden på Ny Erlevvej i Haderslev formodes påsat. Kun mindre skade i bygningen, der tidligere har huset McDonalds, men nu står tom. 3 unge set på stedet - vidner søges. #politidk
  
  